ข้อกำหนดมหาวิทยาลัยแม่ฟ้าหลวงข้อกำหนดมหาวิทยาลัยแม่ฟ้าหลวงว่าด้วยครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยแม่ฟ้าหลวงพ.ศ. ๒๕๔๖ เพื่ออนุวัติตามบทบัญญัติ มาตรา ๑๗ และมาตรา๕๕ แห่งพระราชบัญญัติมหาวิทยาลัยแม่ฟ้าหลวง พ.ศ.๒๕๔๑ และโดยความเห็นชอบของสภามหาวิทยาลัยจึงได้ออกข้อกำหนด ว่าด้วยครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยแม่ฟ้าหลวง พ.ศ. ๒๕๔๖ ไว้ ดังต่อไปนี้ข้อ ๑ ข้อกำหนดนี้เรียกว่า ข้อกำหนดมหาวิทยาลัยแม่ฟ้าหลวงว่าด้วยครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยแม่ฟ้าหลวง พ.ศ. ๒๕๔๖ข้อ ๒ ในข้อกำหนดนี้อธิการบดี หมายถึงอธิการบดีมหาวิทยาลัยแม่ฟ้าหลวงสภามหาวิทยาลัย หมายถึงสภามหาวิทยาลัยแม่ฟ้าหลวงนายกสภามหาวิทยาลัย หมายถึงนายกสภามหาวิทยาลัยแม่ฟ้าหลวงกรรมการสภามหาวิทยาลัย หมายถึงกรรมการสภามหาวิทยาลัยแม่ฟ้าหลวงผู้บริหาร หมายถึงผู้ดำรงตำแหน่งบริหารในมหาวิทยาลัยแม่ฟ้าหลวงคณาจารย์ หมายถึงอาจารย์ของมหาวิทยาลัยแม่ฟ้าหลวงข้อ ๓[๑] ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้อธิการบดีเป็นผู้รักษาการตามข้อกำหนดนี้ข้อ ๕ ลักษณะ ชนิด ประเภทและส่วนประกอบของครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยให้เป็นไปตามข้อกำหนดนี้และแบบแนบท้ายข้อกำหนดนี้ โดยให้จัดทำไว้เป็นตัวอย่างส่วนที่๑ครุยประจำตำแหน่ง ข้อ ๖ ครุยประจำตำแหน่งคณาจารย์และผู้บริหาร เป็นเสื้อคลุมทำด้วยผ้าทึบสีแดงทิ้งตัวลักษณะคล้ายผ้าต่วน ยาวครึ่งน่อง ตัวเสื้อผ่าอกตลอดมีแถบสำรดสีดำประดับด้วยลายตุงสีทองตามแบบแนบท้ายข้อกำหนดกว้าง ๑๐ เซนติเมตรโดยมีแถบสีทองกว้าง ๑ เซนติเมตร เย็บติดเป็นสาบตลอดด้านหน้าทั้งสองข้างและมีแถบในสีทองเพิ่มอีก ๑ แถบ กว้าง ๑ เซนติเมตร ระยะห่างระหว่างแถบนอกและแถบในสีทองกว้าง๒ เซนติเมตร ชายเสื้อเป็นผ้าสีดำกว้าง ๑๐ เซนติเมตรและมีแถบสีทองสองข้างกว้างข้างละ ๑ เซนติเมตร รอบตลอดชายเสื้อ แขนยาวระดับข้อมือปลายแขนปล่อยกว้างบริเวณต้นแขนและปลายแขนเป็นผ้าสีดำกว้าง ๑๐ เซนติเมตรมีแถบสีทองสองข้างกว้างข้างละ ๑ เซนติเมตร และมีแถบผ้าสีทองกว้าง ๓เซนติเมตรตรงกลาง มีเข็มตรามหาวิทยาลัยเป็นดุนสีทองลงยาสีแดงที่อักษร ส ประดับที่แถบผ้าทั้ง๒ ข้าง ระดับอกข้อ ๗ ครุยประจำตำแหน่งอธิการบดีมีลักษณะเช่นเดียวกันกับครุยคณาจารย์และผู้บริหาร ต้นแขนเป็นผ้าสีทองกว้าง ๑เซนติเมตร จำนวน ๔ ขีด เว้นระยะห่างเท่า ๆ กัน และบริเวณปลายแขนเป็นผ้าสีดำกว้าง๑๐ เซนติเมตร มีแถบ สีทองกว้าง ๑ เซนติเมตร จำนวน ๔ ขีด เว้นระยะห่างเท่า ๆ กันมีเข็มตรามหาวิทยาลัยเป็นดุนสีทองลงยาสีแดงที่อักษร ส ประดับที่แถบผ้าทั้ง๒ ข้างระดับอกสังวาลคล้องคอลักษณะเป็นตรามหาวิทยาลัยสีทองอยู่ในกรอบวงกลมร้อยเรียงเป็นเส้นและห้อยเหรียญตรามหาวิทยาลัยเป็นดุนสีทองลงยาสีแดงที่อักษรส ความสูง ๖เซนติเมตร และมีแพรแถบสีแดงประดับบนบ่าทั้งสองข้างข้อ ๘ ครุยประจำตำแหน่งนายกสภามหาวิทยาลัย มีลักษณะเช่นเดียวกับครุยประจำตำแหน่งอธิการบดีมีสังวาลคล้องคอลักษณะเป็นตรามหาวิทยาลัยสีทองอยู่ในกรอบวงกลมร้อยเรียงเป็นเส้นและห้อยเหรียญตรามหาวิทยาลัยมีลักษณะดุนสีทองลงยาสีแดงที่อักษรส ความสูง ๖เซนติเมตร มีแพรแถบสีทองประดับบนบ่าทั้งสองข้างข้อ ๙ ครุยประจำตำแหน่งกรรมการสภามหาวิทยาลัยมีลักษณะเช่นเดียวกับครุยประจำตำแหน่งอธิการบดีแต่ไม่มีสังวาลคล้องคอและไม่มีแพรแถบสีแดงประดับบนบ่าทั้งสองข้างส่วนที่๒ครุยวิทยฐานะ ข้อ ๑๐ ครุยวิทยฐานะมี ๓ ชั้นคือ(๑) ครุยบัณฑิตเป็นเสื้อคลุมทำด้วยผ้าทึบสีแดงยาวครึ่งน่อง ตัวเสื้อผ่าอกตลอดมีแถบสำรดสีดำประดับด้วยลายตุงสีทองกว้าง ๑๐ เซนติเมตร โดยมีขอบสีทองกว้างข้างละ ๑เซนติเมตร เย็บติดเป็นสาบตลอดด้านหน้าทั้งสองข้าง ชายเสื้อเป็นแถบผ้าสีดำกว้าง ๑๐เซนติเมตร มีขอบสีทองสองข้างกว้างข้างละ ๑ เซนติเมตร รอบตลอดชายเสื้อ แขนยาวระดับข้อมือปลายแขนปล่อยกว้าง แถบต้นแขนทำด้วยผ้าสีดำกว้าง ๑๐ เซนติเมตรมีขอบสีทองสองข้างกว้างข้างละ ๑ เซนติเมตร มีแถบผ้าเป็นสีประจำสำนักวิชา กว้าง ๑เซนติเมตร ๑ ขีด อยู่ตรงกลางปลายแขนทำด้วยผ้าสีดำกว้าง ๑๐ เซนติเมตรมีขอบสีทองสองข้างกว้างข้างละ ๑ เซนติเมตร และมีแถบสีทองตรงกลาง กว้าง ๓ เซนติเมตรติดเข็มตรามหาวิทยาลัยสีเงินความสูง ๖ เซนติเมตร ที่แถบผ้าทั้ง ๒ ข้างระดับอก(๒) ครุยมหาบัณฑิตมีลักษณะเช่นเดียวกับครุยบัณฑิตแต่มีแถบสีประจำสำนักวิชา กว้าง ๑ เซนติเมตร ๒ ขีดบริเวณแถบต้นแขนทั้งสองข้าง(๓) ครุยดุษฎีบัณฑิตมีลักษณะเช่นเดียวกับครุยบัณฑิตแต่มีแถบสีประจำสำนักวิชา กว้าง ๑ เซนติเมตร ๓ ขีดบริเวณแถบต้นแขนทั้งสองข้างส่วนที่๓เข็มวิทยฐานะ ข้อ ๑๑ เข็มวิทยฐานะทำด้วยโลหะสีทองมีลักษณะเป็นตราดุนขนาดความสูง ๖ เซนติเมตร มีลักษณะเช่นเดียวกับตราประจำมหาวิทยาลัยใช้ประดับในโอกาสงานพิธีการต่างๆ ที่อกเสื้อด้านขวาประกาศ ณ วันที่ ๒๘ กุมภาพันธ์ พ.ศ. ๒๕๔๖พลตำรวจเอก เภา สารสินนายกสภามหาวิทยาลัยแม่ฟ้าหลวง[เอกสารแนบท้าย]๑. ครุยนายกสภามหาวิทยาลัย๒. ครุยอธิการบดี๓. ครุยกรรมการสภามหาวิทยาลัย๔. ครุยผู้บริหารอาจารย์๕. ครุยบัณฑิต๖. ครุยมหาบัณฑิต๗. ครุยดุษฎีบัณฑิต๘. เข็มวิทยฐานะ(ดูข้อมูลจากภาพกฎหมาย)มณฑิตา/ผู้จัดทำ๘ธันวาคม ๒๕๕๓วิภา/ผู้ตรวจ๒๕พฤษภาคม ๒๕๕๔[๑] ราชกิจจานุเบกษา.เล่ม ๑๒๐/ตอนพิเศษ๔๕ ง/หน้า ๓๔/๑๑ เมษายน ๒๕๔๖